1)

1 straipsnis iš dalies keičiamas taip: a) 3 dalis pakeičiama taip: „3. 1 ir 2 dalys netaikomos: a) tiekiant, parduodant arba perduodant visų rūšių ginklus ir su jais susijusią įrangą ir tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Jungtinių Tautų personalui, įskaitant Jungtinių Tautų pagalbos misiją Somalyje (UNSOM), remti arba jų reikmėms naudoti; b) tiekiant, parduodant arba perduodant visų rūšių ginklus ir su jais susijusią įrangą ir tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymus, skirtus tik Afrikos Sąjungos pereinamojo laikotarpio misijai Somalyje (ATMIS) ir jos strateginiams partneriams, kurie vykdo veiklą tik pagal naujausią Afrikos Sąjungos (AS) strateginę operacijų koncepciją, remti arba naudoti jų reikmėms, bendradarbiaujant ir derinant veiksmus su ATMIS; c) tiekiant, parduodant arba perduodant visų rūšių ginklus ir su jais susijusią įrangą ir tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik: Europos Sąjungos mokymo ir paramos veiklai, Turkijai, Jungtinei Didžiosios Britanijos ir Šiaurės Airijos Karalystei ir Jungtinėms Amerikos Valstijoms, taip pat visų kitų valstybių pajėgoms, veikiančioms pagal Somalio pereinamojo laikotarpio planą arba su Somalio federaline Vyriausybe sudariusioms susitarimą dėl pajėgų statuso arba susitarimo memorandumą JT rezoliucijos 2662 (2022) įgyvendinimo tikslais (su sąlyga, kad jos informuoja Sankcijų komitetą apie tokių susitarimų sudarymą), remti arba naudoti jų reikmėms; d) tiekiant, parduodant arba perduodant visų rūšių ginklus ir su jais susijusią įrangą ir teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Somalio saugumo ir policijos institucijoms plėtoti nacionaliniu ar vietos lygmenimis, kad būtų užtikrintas Somalio žmonių saugumas. II ir III prieduose nurodyti objektai tiekiami ir su karine veikla susijusios techninės konsultacijos, finansinė parama ir kita pagalba bei mokymas teikiami, jei yra įvykdyti šie atitinkami patvirtinimo arba pranešimo reikalavimai: i) II priede nurodytų visų rūšių ginklų ir su jais susijusios įrangos, skirtų tik Somalio saugumo ir policijos institucijoms plėtoti siekiant užtikrinti Somalio žmonių saugumą, tiekimas, pardavimas ar perdavimas yra iš anksto patvirtinami Sankcijų komiteto, kaip nustatyta šio straipsnio 4 dalyje, ir gali būti vykdomi, jei Sankcijų komitetas per penkias darbo dienas nuo tokio pranešimo gavimo iš Somalio, valstybių narių arba paramą teikiančių tarptautinių, regioninių ir subregioninių organizacijų nepriima neigiamo sprendimo; ii) apie III priede nurodytus visų rūšių ginklų ir su jais susijusios įrangos, skirtų tik Somalio saugumo ir policijos institucijoms plėtoti, kad būtų užtikrintas Somalio gyventojų saugumas, tiekimą, pardavimą arba perdavimą yra pateikiamas išankstinis pranešimas informacijos tikslais Sankcijų komitetui, kaip nustatyta šio straipsnio 4 dalyje, kurį prieš penkias darbo dienas pateikia Somalis, valstybės narės arba paramą teikiančios tarptautinės, regioninės ir subregioninės organizacijos; e) tiekiant, parduodant arba perduodant apsauginius drabužius, įskaitant neperšaunamas liemenes ir karinius šalmus, kuriuos laikinai į Somalį tik asmeniniam naudojimui įveža Jungtinių Tautų personalas, žiniasklaidos atstovai, humanitarinę bei vystomąją pagalbą teikiantys darbuotojai ir su jais susijęs personalas; f) valstybėms narėms, tarptautinėms regioninėms ar subregioninėms organizacijoms vykdant nemirtinos karinės įrangos, skirtos naudoti tik humanitariniais tikslams ar apsaugai, tiekimą, pardavimą ar perdavimą.“ b) 4 dalis pakeičiama taip: „4. Somalio valdžios institucijoms tenka pagrindinė atsakomybė Sankcijų komitetui pranešti apie II ir III prieduose nurodytų visų rūšių ginklų ir su jais susijusios įrangos tiekimą Somalio saugumo ir policijos institucijoms, kaip nustatyta šio straipsnio 3 dalies d punkte. Į pranešimus įtraukiama informacija apie visų rūšių ginklų ir su jais susijusios įrangos gamintoją ir tiekėją, ginklų ir šaudmenų aprašymas, įskaitant rūšį, serijos numerius, kalibrą ir kiekį, siūlomą pristatymo datą bei vietą ir visą atitinkamą informaciją, susijusią su numatomu paskirties padaliniu arba numatoma saugojimo vieta.“ c) 4a dalis pakeičiama taip: „4a. Somalis, tiekiančioji valstybė narė arba paramą teikianti tarptautinė, regioninė ar subregioninė organizacija ne vėliau kaip per 30 dienų nuo visų rūšių ginklų ir su jais susijusios įrangos pristatymo pateikia pranešimą Sankcijų komitetui apie įvykdytą pristatymą – rašytinį patvirtinimą apie bet kokio pristatymo įvykdymą, įskaitant visų rūšių pristatytų ginklų ir su jais susijusios įrangos serijos numerius, informaciją apie siuntą, konosamentą, krovinio manifestus ar pakavimo lapus ir konkrečią saugojimo vietą.“ d) 4b dalis išbraukiama; e) 5 dalis pakeičiama taip: „5. Draudžiama tiekti, perparduoti, perduoti ar suteikti naudotis ginklus ar karinę įrangą, parduotus arba suteiktus pagal 1 straipsnio 3 dalies d punktą tik Somalio saugumo ir policijos institucijoms plėtoti, bet kuriam asmeniui arba subjektui, netarnaujančiam Somalio saugumo ir policijos institucijose, kurioms jie buvo pirmiausia parduoti arba patiekti, arba parduodančiai ar tiekiančiai valstybei narei arba tarptautinei, regioninei ar subregioninei organizacijai.“